Wondening yèn abdi dalêm kaliwon sapanginggil. Yèn asipêng dhusun-ingadhusun. Gènipun asipêng inggih griyanipun ing lêlurahipun. Yèn lêlurahipun suwêng, inggih asipênga griyanipun ing kamisêpuh, utawi griyaipun ing kaum. Punapadene griyanipun têtiyang alit. Ananging ingkang gadhah griya apasraha ing griyanipun. Sarta tiyang sadhusun sami angrêksaa, saupami kaecal-ecalan kapandungan. Wontên ing pamondhokanipun. Punika têtiyang siti dhusun botên anêmpahi, ananging ingkang darbe griya, kalih têtiyang sadhusun punika, sami kasupaosan [kasupaosa...]
